Vejret var ikke just med Hjallerup Marked fredag. I vejr, der var lidt blæsende, lidt vådt, og ikke alt for varmt ankom hestene, og årets marked kunne for alvor gå i gang. - Der er altid markedsvejr i Hjallerup, så det er ikke noget problem med vejret. Folk kan roligt komme herop, siger formand for Hjallerup Marked, Dennis Kvesel. Der var da også gang i markedet fredag, hvor nogle gav håndslag, mens andre bare var der for at kigge. Og i weekendens løb skal der nok komme tryk på markedspladsen. - Der bliver gøgl, og der bliver masser af gratis underholdning. Vi forventer, at der kommer 200.000 mennesker og besøger os, cirka 20.000 biler og 2000 frivillige, så det er en fest ligesom det plejer, siger Dennis Kvesel.

Opsummering:
Fredag blev årets Hjallerup Marked skudt i gang.